№ 58-НҚ от 11.02.2025

**Үкіметтік емес ұйымдарға берілетін мемлекеттік гранттардың басым бағыттарының 2025 жылға арналған тізбесін бекіту туралы**

Қазақстан Республикасы Ақпарат және қоғамдық даму министрінің
2022 жылғы 26 қыркүйектегі № 406 бұйрығымен бекітілген Мемлекеттік гранттарды қалыптастыру, беру, мониторингтеу және олардың тиімділігін бағалау қағидаларының 9-тармағына сәйкес **БҰЙЫРАМЫН:**

1. Қоса беріліп отырған Үкіметтік емес ұйымдарға берілетін мемлекеттік гранттардың басым бағыттарының 2025 жылға арналған тізбесі (бұдан
әрі – Тізбе) бекітілсін.
2. Қазақстан Республикасы Мәдениет және ақпарат министрлігінің Азаматтық қоғам істері комитеті осы бұйрыққа қол қойылған күннен бастап бес жұмыс күні ішінде Тізбені Қазақстан Республикасы Мәдениет және ақпарат министрлігінің интернет-ресурсында орналастыруды қамтамасыз етсін.
3. Қазақстан Республикасы Мәдениет және ақпарат министрлігінің Азаматтық қоғам істері комитеті Қазақстан Республикасының заңнамасында белгіленген тәртіппен осы бұйрықтан туындайтын өзге де шараларды қабылдауды қамтамасыз етсін.

 4. Осы бұйрықтың орындалуын бақылау жетекшілік ететін Қазақстан Республикасының Мәдениет және ақпарат вице-министріне жүктелсін.

 5. Осы бұйрық қол қойылған күнінен бастап күшіне енеді.

 Негіздеме: Қазақстан Республикасы Мәдениет және ақпарат министрлігінің Ведомстволық бюджеттік комиссиясының 2025 жылғы 30 қаңтардағы № 01-0/370-вн хаттамасы.

**Министр А. Балаева**